b'\n_START_ARTICLE_\nAjdi\n_START_PARAGRAPH_\nAjdi so mitolo\xc5\xa1ka bitja, podobna velikanom.\n_START_SECTION_\nOznaka Ajdov\n_START_PARAGRAPH_\nAjdi se v literaturi pojavljajo kot velikani s \xc4\x8dlove\xc5\xa1ko podobo. Bili naj bi predniki ljudi. Po pripovedih so tako veliki, da se lahko pogovarjajo z gore na goro: \xc4\x8de kaj potrebujejo, jim ni potrebno dale\xc4\x8d hoditi, samo zakli\xc4\x8dejo in njihovi sosedje jim ta predmet podajo. Tako so si izposojevali sekire in podobne predmete, ki so jih potrebovali pri delu. Ljudje naj bi bili v primerjavi z njimi tako majhni, da so jih lahko nosili v predpasniku. Kakor je tudi za velikane zna\xc4\x8dilno, so bili mo\xc4\x8dni, ne pametni. Naselili so se na najvi\xc5\xa1je gore in planine in sicer posamezno. Zidali so veliko gradov, cerkva, bo\xc5\xbejih oltarjev, \xc4\x8deprav so bili v nekaterih delih ozna\xc4\x8deni kot pogani. Znana je tudi Ajdovska deklica.'